**Pogoji in pravila nagradne igre »Sejem Ambient in Dom plus«**

**1. Splošne določbe**

Organizator nagradne igre »Sejem Ambient in Dom plus«, je DELO d.o.o., Likozarjeva ulica 1, 1000 Ljubljana (v nadaljevanju: organizator). Nagradna igra poteka od 6. novembra do vključno 10. novembra 2024 na družabnih omrežjih Deloindom Instagram in Deloindom Facebook. Nagradna igra ni sponzorirana s strani Instagrama ali Facebooka/Mete in ni povezana z Meto/Facebookom/Instagramom kot podjetjem. Vse informacije, ki jih uporabnik posreduje v nagradni igri, prejme organizator nagradne igre.

**2. Pogoji sodelovanja v nagradni igri**

V nagradni igri lahko sodelujejo državljani Republike Slovenije (fizične osebe). Mlajši od 18. let morajo pridobiti dovoljenje staršev za sodelovanje v nagradni igri. V nagradni igri bodo sodelovali vsi, ki bodo komentirali objavo, v komentarju označili vsaj eno osebo in sledili/všečkali Deloindom Facebook ali Instagram profil.

**3. Potek nagradne igre in razglasitev nagrajencev**

Všečkaj/sledi Deloindom Facebook ali Instagram profilu in v komentar objave nagradne igre označi osebo, ki jo boš z malo sreče povabil na obisk sejma Ambient in Dom plus.

V nedeljo, 10. novembra ob 23.59, se nagradna igra konča, in v ponedeljek, 11. novembra, bomo na Deloindom Facebook in Instagram profilih objavili imena srečnih nagrajencev. Na vsakem profilu bodo razglašeni dobitniki, ki so sodelovali na dotični platformi. Na Facebooku bomo računalniško izžrebali 3 nagrajence, na Instagramu pa 2 nagrajenca. Vsak nagrajenec bo prejel dve vstopnici, ki ju bo prevzel na blagajni Gospodarskega razstavišča. V primeru, da bo isti sodelujoči izžreban na obeh platformah, bo žreb ponovljen – ista oseba ne bo mogla prejeti nagrade na obeh platformah.

Vsi sodelujoči se s sodelovanjem v nagradni igri strinjajo, da lahko objavimo njihovo ime oz. Instagram/Facebook profil, s katerim so sodelovali v nagradni igri na Instagram/Facebook strani.

**4. Rezultati žrebanja, nagrade in prevzem nagrad**

2 nagrajenca bosta objavljena na Instagram strani <https://www.instagram.com/deloindom/>, 3 nagrajenci pa bodo objavljeni na Facebook strani <https://www.facebook.com/deloindom/>. Pred izročitvijo nagrade mora organizator s strani nagrajenca v roku treh (3) dni po razglasitvi v zasebno sporočilo prejeti potrebne osebne podatke: Instagram uporabniško ime, ime in priimek in naslov.

Posredovanje vseh teh podatkov v zasebno sporočilo na Instagramu ali Facebooku je pogoj za izročitev nagrade prejemniku.

Denarno izplačilo nagrad ni mogoče, nagrade niso prenosljive, zamenjava nagrade ni mogoča.

**Nagrade:**

Organizator bo podelil pet (5) parov vstopnic za obisk sejma Ambient in Dom plus, skupaj 10 vstopnic. Nagrajenci bodo vstopnice prevzeli na recepciji sejma v okrogli dvorani Jurček.

**5. Davki in akontacija dohodnine**

Plačilo vseh davkov od nagrad (vključno z DDV-jem) je odgovornost organizatorja, ki za nagrajence od vrednosti nagrade odvede akontacijo dohodnine v skladu z veljavnimi predpisi ter nagrajencu pošlje potrdilo o vrednosti nagrade za dohodninsko napoved.

Organizator bo za ostale nagrade in nagrajence od vrednosti nagrade odvedel akontacijo dohodnine v skladu z veljavnimi predpisi. Morebitna doplačila dohodnine na podlagi letne dohodninske odločbe je dolžan poravnati prejemnik nagrade sam. Preden se nagrada izroči nagrajencu, mora le-ta organizatorju posredovati natančne osebne podatke: ime in priimek, datum rojstva, naslov, telefonsko številko, davčno izpostavo in davčno številko. Pri nagradah do vrednosti 42 EUR se akontacija dohodnine ne odvede, vrednost nagrade pa se tudi ne všteva v davčno osnovo prejemnika. V skladu z Zakonom o davčnem postopku je nagrajenec tudi za prejem nagrade do vrednosti 42 EUR organizatorju dolžan sporočiti davčno številko. Organizator bo dobitniku nagrade po pošti poslal potrdilo, ki se bo nanašalo na vrednost nagrade in znesek plačane akontacije davka. Vsi dobitniki, ki bodo prejeli obvestilo, so dolžni to napovedati v svoji dohodninski napovedi. Organizator ni odgovoren za davke, ki se lahko pojavijo v povezavi s kakšnimi drugimi nagradami.

**6. Odgovornost**

Organizator ne nosi nobene odgovornosti, niti ne sodeluje v sporih glede lastništva izžrebanih vstopnic. Vsi spori, povezani s pravicami okrog lastništva izžrebanih nagrad, ne bodo imeli nobenega vpliva na pravilo, da organizator dodeli nagrado tisti osebi, ki je organizatorju poslala svoje podatke v skladu s temi pravili. Organizator bo nagrado v skladu s pravili izročil osebi uporabnika oz. njeni uradno pooblaščeni osebi, katere podatki bodo navedeni v zasebnem sporočilu na Instagram/Facebook strani Deloindom, ki ga organizator prejme od nagrajenega. Organizator ne prevzema nobene in nikakršne odgovornosti za kakršnokoli škodo, ki bi nastala kot posledica prevzema in koriščenja nagrade, s čimer se sodelujoči s pristopom k tej nagradni igri izrecno strinjajo. Organizator ne prevzema nobene odgovornosti za nedelovanje družabnega omrežja Instagram/Facebook/Meta ter posledice nedelovanja, ne glede na razloge nedelovanja. Organizator ne prevzema nobene odgovornosti za nedelovanje ali nepopolno delovanje elektronske pošte in internetne povezave sodelujočega ali nedelovanje storitve, ki je posledica napačne uporabe ali neznanja uporabe storitev. V primeru okoliščin, na katere organizator ne more vplivati (višja sila), organizator lahko odpove nagradno igro. O tem mora prek medijev obvestiti udeležence. V takšnem primeru udeležencem ne odgovarja za morebitno nastalo škodo.

**7. Pravila nagradne igre**

S sodelovanjem v nagradni igri udeleženci potrjujejo, da so seznanjeni s temi pravili in se zavezujejo, da bodo ravnali v skladu s pravili nagradne igre. V primeru kakršnegakoli spora ali nejasnosti štejejo ta pravila za primarna v odnosu do vseh morebitnih drugih objav, bodisi v tiskani, elektronski ali katerikoli drugi obliki. Organizator si pridržuje pravico sprememb pravil, če to zahtevajo vzroki tehnične ali komercialne narave ali vzroki na strani javnosti. O vseh spremembah in novostih nagradne igre bo organizator sodelujoče obveščal z objavami na Instagram/Facebook strani,  vse pritožbe in reklamacije rešuje organizator nagradne igre. V primeru utemeljenih pritožb se organizator zavezuje, da jih bo odpravil v čim krajšem času in o tem obvestil udeleženca.

**9. Varovanje osebnih podatkov**

Organizator bo osebne podatke uporabil izključno za potrebe izročitve nagrade in morebitno plačilo akontacijo dohodnine v skladu z veljavnimi predpisi. Organizator se zavezuje, da podatki, ki jih bo nagrajenci posredoval, ne bodo predani v roke tretji osebi ali kakorkoli drugače uporabljeni v nasprotju z zakonodajo Republike Slovenije.